**คู่มือปฎิบัติงานการจัดเก็บภาษีและพัฒนารายได้**

**ประจำปีงบประมาณ พ.ศ. ๒๕๖๖**



**องค์การบริหารบริหารส่วนตำบลกู่กาสิงห์**

**อำเภอเกษตรวิสัย จังหวัดร้อยเอ็ด**

กองคลัง: งานจัดเก็บรายได้

**คำนำ**

 ด้วยองค์การบริหารส่วนตำบลกู่กาสิงห์ อำเภอเกษตรวิสัย จังหวัดร้อยเอ็ด เป็นหน่วยงานองค์กรปกครองส่วนท้องถิ่น ซึ่งมีอำนาจหน้าที่ในการดำเนินการจัดเก็บรายได้ที่ต้องจัดเก็บเอง ซึ่งประกอบด้วย ภาษีที่ดินและสิ่งปลูกสร้าง ภาษีป้ายและค่าธรรมเนียมใบอนุญาตต่าง ๆ ทั้งนี้เพื่อการจัดเก็บรายได้ทุกประเภท มีประสิทธิได้จะต้องครอบคลุมถึงขั้นตอนกิจกรรมที่จะเนินการในการจัดเก็บรายได้ดังกล่าว ต่อไป

 ดังนั้น เพื่อให้การจัดเก็บภาษีทุกประเภทดำเนินการเป็นไปด้วยความเรียบร้อย ถูกต้อง ทันตามกำหนด ระยะเวลา และเก็บรายได้ให้มีประสิทธิภาพองค์การบริหารส่วนตำบลกู่กาสิงห์ จึงได้กำหนดแนวทางการปฎิบัติงานด้านการจัดเก็บรายได้ ประจำปีภาษี พ.ศ.๒๕๖๖ ขึ้น เพื่อแนวทางในการปฎิบัติงานให้บรรลุตามเป้าหมายสูงสุด

 จัดทำโดย

 กองคลัง งานจัดเก็บรายได้

องค์การบริหารส่วนตำบลกู่กาสิงห์



**คู่มือการปฎิบัติงานการจัดเก็บภาษีและงานจัดเก็บรายได้ ประจำปี ๒๕๖๖**

**กองคลังฝ่ายพัฒนารายได้**

**องค์การบริหารส่วนตำบลกู่กาสิงห์ อำเภอเกษตรวิสัย จังหวัดร้อยเอ็ด**

**--------------------------------------------**

**๑. หลักการและเหตุผล**

เพื่อให้การดำเนินการด้านการจัดเก็บรายได้ ขององค์การบริหารส่วนตำบลกู่กาสิงห์ เป็นไปอย่างเหมาะสมถูกต้อง และเกิดประสิทธิภาพในการจัดเก็บรายได้สูงสุด โดยสอดคล้องกับนโยบายการปฎิรูประบบราชการ และการวางกรอบแนวทางการบริหารราชการที่ดีต้องเป็นไปเพื่อประโยชน์สุขของประชาชน และเกิดผลสัมฤทธิ์ต่อภารกิจของรัฐความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฎิบัติงาน การกระจายอำนาจการตัดสินใจ การอำนายความสะดวกและตอบสนองต่อความต้องการของประชาชน รวมถึงการส่งเสริมให้องค์กรปกครองส่วนท้องถิ่นมีการบริหารจัดการที่ดีเพื่อสามารถให้บริการสาธารณะได้อย่างมีประสิทธิภาพ มุ่งเน้นให้ประชาชนได้รับความพึงพอใจสูงสุดในการรับบริการ จึงได้ดำเนินการจัดทำแผนการดำเนินงานเพื่อพัฒนาประสิทธิภาพการจัดเก็บรายได้ ประจำปีงบประมาณ พ.ศ.๒๕๖๖ ขึ้นเพื่อเป็นเครื่องมือสำคัญในการบริหารงานของพนักงานและเจ้าหน้าที่ที่เกี่ยวข้อง รวมทั้งเพื่อให้การจัดเก็บภาษีขององค์การบริหารส่วนตำบลกู่กาสิงห์ เป็นไปอย่างมีประสิทธิภาพ เกิดประสิทธิผล และเป็นไปตามเป้าหมายที่วางไว้

 การจัดทำแผนการจัดเก็บภาษีและพัฒนารายได้ประจำปีงบประมาณ พ.ศ. ๒๕๖๖ ประกอบด้วยแผนปฎิบัติการจัดเก็บภาษีที่ดินและสิ่งปลูกสร้าง และแผนปฎิบัติการจัดเก็บภาษีป้าย ตลอดจนโครงการในด้านการจัดเก็บภาษีประจำปีงบประมาณพ.ศ. ๒๕๖๖ เพื่อให้ทราบงานโครงการ/กิจการที่จะเกิดขึ้นในพื้นที่องค์การบริหารส่วนตำบลกู่กาสิงห์ ประจำปีงบประมาณ พ.ศ.๒๕๖๖ โดยสามารถนำไปใช้เป็นเครื่องมือในการบริหารงาน ประสานงาน และติดตามประเมินผลการดำเนินงานต่อไป

**๒. วัตถุประสงค์**

 **๑.** เพื่อแสดงรายละเอียดของแผนปฎิบัติการจัดเก็บภาษี/โครงการด้านภาษี/กิจกรรมทั้งหมด ที่จะดำเนินการจริงในปีงบประมาณ พ.ศ.๒๕๖๖ ในพื้นที่ขององค์การบริหารส่วนตำบลกู่กาสิงห์

 ๒. เพื่อเป็นแนวทางในการปฎิบัติงานด้านการจัดเก็บภาษี ขององค์การบริหารส่วนตำบล ในปีงบประมาณ พ.ศ. ๒๕๖๖ ให้มีความถูกต้อง ครบถ้วน และเพิ่มประสิทธิภาพในการจัดเก็บให้มากยิ่งขึ้น

 ๓. เพื่อให้การจัดเก็บภาษีเป็นไปตามเป้าหมายและสามารถเพิ่มรายได้จากการจัดเก็บภาษี โดยกำหนดเป้าหมายในการจัดเก็บเพิ่มขึ้นร้อยละ....๒ ของรายได้ในปีงบประมาณ พ.ศ. ๒๕๖๖

 ๔. เพื่อเป็นการปรับลดขั้นตอนระยะเวลาการดำเนินงานให้เกิดความสะดวกรวดเร็วมากยิ่งขึ้น

 ๕. เพื่อประชาชนผู้เสียภาษีได้รับบริการชำระภาษี

 ๖. เพื่อสร้างมาตรการแรงจูงใจในการเสียภาษีของประชาชน ตลอดจนผู้เสียได้รับความ พึงพอใจสูงสุดในการเสียภาษี

**๓. วิธีการดำเนินงาน**

 **๑.** จัดประชุมพนักงาน ข้าราชการ เพื่อวางแผนการปฎิบัติงานด้านการจัดเก็บภาษีประจำปีงบประมาณ พ.ศ. ๒๕๖๖

 ๒. จัดทำแผนการปฎิบัติงานด้านการจัดเก็บภาษี ซึ่งประกอบด้วย ภาษีที่ดินและสิ่งปลูกสร้าง และภาษีป้าย และค่าธรรมเนียมใบอนุญาตการต่าง ๆ

 ๓. จัดทำโครงการ และกิจกรรมต่าง ๆ ที่จะจัดขึ้นในปีงบประมาณ พ.ศ.๒๕๖๖

 ๔. ดำเนินการตามแผนการปฎิบัติงานและโครงการ

 ๕. ติดตามและประเมินผลการดำเนินหารตามโครงการ

**๔. ระยะเวลาในการจัดทำแผนการดำเนินงาน**

แผนการดำเนินงานเพื่อพัฒนาประสิทธิภาพการจัดเก็บรายได้นี้ต้องจัดทำให้แล้วเสร็จภายในเดือนกันยายนของปีงบประมาณ พ.ศ. ๒๕๖๖

**๕. รายละเอียดขั้นตอนการจัดแผนการดำเนินงาน**

ขั้นตอนที่ ๑ การเก็บรวบรวมข้อมูล

 ฝ่ายจัดเก็บรายได้เก็บรวบรวมข้อมูลแผนการปฎิบัติงาน/โครงการและกิจกรรม ที่จะมีการดำเนินการจริงในพื้นที่องค์การบริหารส่วนตำบลกู่กาสิงห์

 ขั้นตอนที่ ๒ การจัดทำแผนการดำเนินงาน

 ฝ่ายจัดเก็บรายได้จัดทำแผนการดำเนินงานการจัดเก็บภาษี ประกอบด้วยแผนปฎิบัติการจัดเก็บภาษีโครงการและกิจกรรมต่าง ๆ ของปีงบประมาณ พ.ศ. ๒๕๖๖

**๖. ประโยชน์ของแผนการดำเนินงาน**

 **๑.** ทำให้องค์การบริหารส่วนตำบลกู่กาสิงห์ มีทิศทางและแผนงานที่ชัดเจน โดยใช้แผนการดำเนินงานนี้เป็นเครื่องมือในการพัฒนาการจัดเก็บรายได้

 ๒. องค์การบริหารส่วนตำบลกู่กาสิงห์ มีแผนงานโครงการตรงตามความต้องการและสามารถตอบสนองวัตถุประสงค์ของแผนการดำเนินได้

 ๓. ทำให้การจัดเก็บรายได้ องค์การบริหารส่วนตำบลกู่กาสิงห์เกิดประสิทธิภาพสูงสุด

**๗. ผู้รับผิดชอบแผน**

 กองคลังฝ่ายงานจัดเก็บรายได้ องค์การบริหารส่วนตำบลกู่กาสิงห์ อำเภอเกษตรวิสัย จังหวัดร้อยเอ็ด

 **๘. งบประมาณ**

จ่ายจากข้อบัญญัติองค์การบริหารส่วนตำบลกู่กาสิงห์ เรื่องงบประมาณรายจ่าย ประจำปี พ.ศ.๒๕๖๖

**๙. ผลที่คาดว่าจะได้รับ**

 **๙.๑**  จำนวนเงินของภาษีและค่าธรรมเนียมใบอนุญาตต่าง ๆ จากการจัดเก็บได้เอง ขององค์การบริหารส่วนตำบลกู่กาสิงห์ เพิ่มขึ้น ในร้อยละ ....๒ ของปีงบประมาณ พ.ศ.๒๕๖๖

 ๙.๒ ประชาชนเกิดความพึงพอใจ เข้าใจ เต็มใจ และให้ความร่วมมือในการชำระภาษีและค่าธรรมเนียมใบอนุญาตต่าง ๆ ให้แก่ท้องถิ่น

 ๙.๓ แผนการปฎิบัติงานสอดคล้องกับหลักเกณฑ์ในการบริหารบ้านเมืองที่ดี

**แผนปฎิบัติตามหน้าที่รับผิดชอบ ประจำปีงบประมาณ พ.ศ. ๒๕๖๖**

**กองคลังฝ่ายพัฒนารายได้**

**องค์การบริหารส่วนตำบลกู่กาสิงห์ อำเภอเกษตรวิสัย จังหวัดร้อยเอ็ด**

**---------------------------------**

**เจ้าพนักงานจัดเก็บรายได้/เจ้าหน้าที่ ที่ได้รับมอบหมายด้านการจัดเก็บรายได้**

**๑.** สำรวจเตรียมแบบพิมพ์ต่าง ๆ

๒. ตรวจสอบและจัดทำบัญชีผู้ที่อยู่ในเกณฑ์เสียภาษีในปีงบประมาณต่อไป

๓. ออกหนังสือแจ้งผู้เสียภาษีทราบล่วงหน้า

๔. ประชาสัมพันธ์เรื่องการชำระภาษีและค่าธรรมเนียมต่าง ๆ

๕. รับยื่นแบบภาษีต่าง ๆ

๖. ตรวจสอบความถูกต้องของเอกสารข้างต้น

๗. รับชำระภาษี/ส่งเงินรายได้ประจำวัน

**หัวหน้าฝ่ายพัฒนารายได้**

๑. ตรวจสอบความถูกต้องของรายการตามแบบแสดงรายการ/เอกสารประกอบการยื่นแบบฯ

๒. แจ้งผลประเมิน

๓. ออกตรวจสอบและติดตามผู้ค้างชำระภาษี

๔. แจ้งผลการชี้ขาดกรณีอุทธรณ์ภาษี

๕. แจ้งประเมินภาษีตามเกณฑ์ที่กำหนดโดยพิจารณาจากข้อเท็จจริงประกอบ

**ผู้อำนายการกองคลัง**

**๑.** ประชาสัมพันธ์เรื่องการจัดเก็บภาษี

๒. ตรวจสอบความถูกต้องของค่าภาษี

๓. ประเมินภาษีตามหลักเกณฑ์ที่กำหนดโดยพิจารณาจากข้อเท็จจริงประกอบ

๔. ออกหนังสือแจ้งเตือนกรณีไม่ยื่นแบบแสดงรายการภายในกำหนด

๕. ออกหนังสือเตือนผู้ไม่มาชำระตามกำหนด

๖. ตรวจสอบติดตามประเมินผลการปฎิบัติงานของเจ้าหน้าที่งานของการจัดเก็บรายได้

๗. แจ้งความต่อพนักงานสอบสวนฝ่ายปกครอง (อำเภอ) เพื่อดำเนินต่อผู้ไม่มายื่นแบบภายในกำหนด

๘. ประสานกับอำเภอขอทราบผลคดีเป็นระยะ ๆ

**คณะผู้บริหาร**

๑. พิจารณาคำร้องอุทธรณ์ภาษี(พิจารณาการประเมินใหม่)

๒. ลงมติชี้ขาดตามคำร้องและแจ้งผลการชี้ขาดให้ผู้ร้องทราบ

๓. มอบอำนาจแจ้งความดำเนินคดีแก่ผู้ไม่มายื่นแบบภายในกำหนด

๔. มีคำสั่งยึด อายัด และขายทอดตลาดทรัพย์สิน

**แผนปฎิบัติงานการจัดเก็บภาษีป้าย ประจำปีงบประมาณ พ.ศ. ๒๕๖๖**

**องค์การบริหารส่วนตำบลกู่กาสิงห์ อำเภอเกษตรวิสัย จังหวัดร้อยเอ็ด**

**แยกปฎิบัติตามขั้นตอนของกิจกรรม**

|  |  |  |
| --- | --- | --- |
| **ขั้นตอน** | **ขั้นตอนของกิจกรรม** | **ระยะเวลาที่ปฎิบัติ** |
| **ขั้นตอน**ที่ ๑ | **การเตรียมการ** |  |
|  | ๑.๑ ตรวจสอบและคัดเลือกรายชื่อผู้อยู่ในเกณฑ์เสียภาษีในปีงบประมาณ(บัญชีลูกหนี้ตามเกณฑ์ค้างรับ) | กันยายน |
| ๑.๒ สำรวจและจัดเตรียมแบบพิมพ์ต่าง ๆ | ตุลาคม |
| ๑.๓ ประชาสัมพันธ์ขั้นตอนและวิธีการเสียภาษี | ธันวาคม – กุมภาพันธ์ |
| ๑.๔ จัดทำหนังสือแจ้งให้ผู้มีหน้าที่เสียภาษีทราบเพื่อยื่นแบบแสดงรายการทรัพย์สิน(ภ.ป.๑) และควรออกหนังสือเวียนแจ้งให้ผู้เสียภาษีทราบล่วงหน้าภาษีป้าย | ธันวาคม |
| **ขั้นตอน**ที่ ๒ | **ดำเนินการจัดเก็บ** |  |
|  | ๒.๑ กรณีมีป้ายก่อนเดือนมีนาคม |  |
| -รับแบบแสดงรายการทรัพย์สิน (ภ.ป.๑) และตรวจสอบความถูกต้อง | มกราคม - มีนาคม |
| -ประเมินค่าภาษีและกำหนดค่าภาษี/มีหนังสือแจ้งผลการประเมินภาษี (ภ.ป.๓) | มกราคม – เมษายน |
| ๒.๒ กรณีมีป้ายหลังเดือนมีนาคม |  |
| -รับแบบ (ภ.ป.๑) และตรวจสอบความถูกต้อง | เมษายน - ธันวาคม |
| -ประเมินค่าภาษีและมีหนังสือแจ้งผลการประเมิน(ภ.ป.๓) | เมษายน - ธันวาคม |
| ๒.๓ การชำระภาษี | มีนาคม - กันยายน |
| **กรณีปกติ** |  |
| -รับชำระภาษี (ชำระในวันยื่นแบบหรือชำระภาษีภายในกำหนดเวลา) | มกราคม – พฤษภาคม |
| **กรณีพิเศษ** |  |
| ๑. ชำระภาษีเกินเวลาที่กำหนด (เกิน ๑๕ วัน) นับแต่วันที่ได้รับแจ้งผลการประเมิน |  |
| -รับชะภาษีและเงินเพิ่ม | เมษายน -กันยายน |
| ๒. ผู้ประเมินไม่พอใจในผลการประเมินภาษี |  |
| ๑) รับคำร้องอุทธรณ์ขอให้ประเมินค่าภาษีใหม่ (ภ.ป.๔) | กุมภาพันธ์ – พฤษภาคม |
| ๒) ออกหมายเรียกให้มาชี้แจงหรือออกตรวจสถานที่ | กุมภาพันธ์ – มิถุนายน |
| ๓) ชี้ขาดและแจ้งผลให้ผู้ร้องทราบ(แบบ ภ.ป.๕) | มีนาคม - กรกฎาคม |
| ๔) รับชำระภาษีและเงินเพิ่ม | มีนาคม - กันยายน |
| ๕) ปฎิบัติตามคำสั่งศาล (กรณีนำคดีไปสู่ศาล) |   |

**หมายเหตุ**  กรณีป้ายหลังเดือนมีนาคม การยื่นแบบการประเมิน การชำระค่าภาษีและการอุทธรณ์ให้ปฎิบัติระหว่างเดือนเมษายน – ธันวาคม

|  |  |  |
| --- | --- | --- |
| **ขั้นตอน** | **ขั้นตอนของกิจกรรม** | **ระยะเวลาที่ปฎิบัติ** |
| **ขั้นตอน**ที่ ๓ | **ประเมินผลและเร่งรัดการจัดเก็บ** |  |
|  | ๓.๑ ไม่ยื่นแบบแสดงรายการทรัพย์สิน(ภ.ป.๑) ภายในกำหนดเวลา |  |
| -มีหนังสือแจ้งเตือนผู้ที่ยังไม่ยื่นแบบ (เพื่อใกล้จะสิ้นสุดเวลาที่ประกาศกำหนดให้ยื่นแบบ) | มีนาคม |
| -มีหนังสือแจ้งเตือนผู้ที่ไม่ยื่นแบบภายในกำหนดเวลาหรือผู้ที่ยังไม่ชำระภาษี |  |
| -ครั้งที่ ๑ | พฤษภาคม |
| -ครั้งที่ ๒ | มิถุนายน |
| -ครั้งที่ ๓ | กรกฎาคม |
| -รับชำระภาษี และเงินเพิ่มตามมาตร ๒๕ | เมษายน - กันยายน |
| -แจ้งความต่อพนักงานสอบสวนฝ่ายปกครอง(อำเภอ)ส่งเรื่องให้นิติกร เพื่อดำเนินคดีแก่ผู้ไม่ยื่นแบบภายในกำหนด | กันยายน |
| ๓.๒ ยื่นแบบ ภ.ป.๑ แล้วแต่ไม่ยอมชำระภาษีภายในกำหนดเวลา |  |
| -มีหนังสือแจ้งเตือนผู้ที่ยังไม่ชำระภาษี |  |
| -ครั้งที่ ๑ | พฤษภาคม |
| -ครั้งที่ ๒ | มิถุนายน |
| ครั้งที่ ๓ | กรกฎาคม |
| รับชำระภาษีและเงินเพิ่ม | พฤษภาคม – กันยายน |
| -ดำเนินการบังคับจัดเก็บภาษี (ยึด อายัด และขายทอดตลาดทรัพย์สิน) กรณีหลีกเลี่ยงไม่ยอมชำระภาษี | ตุลาคมเป็นต้นไป |

**แผนปฎิบัติการจัดเก็บภาษีที่ดินและสิ่งปลูกสร้าง ประจำปี พ.ศ. ๒๕๖๖**

**องค์การบริหารส่วนตำบลกู่กาสิงห์ อำเภอเกษตรวิสัย จังหวัดร้อยเอ็ด**

|  |  |  |
| --- | --- | --- |
| **ขั้นตอน** | **ขั้นตอนของกิจกรรม** | **ขั้นตอนของกิจกรรม** |
| **ขั้นตอน**ที่ ๑ | **การดำเนินการ** |  |
|  | ๑.๑ แต่งตั้งเจ้าพนักงานสำรวจและประกาศกำหนดระยะเวลาลงสำรวจที่ดินและสิ่งปลูกสร้าง | ตุลาคม-พฤศจิกายน ๒๕๖๕ |
| ๑.๒ จัดทำรายการที่ดินและสิ่งปลูกสร้าง | ตุลาคม-พฤศจิกายน ๒๕๖๕ |
| ๑.๓ ประกาศบัญชีรายการที่ดินและสิ่งปลูกสร้าง(ภ.ด.ส.๓) และแจ้งเจ้าของหรือผู้ครอบครองบัญชีรายการที่ดินและสิ่งปลูกสร้าง(รายบุคคล) | ภายใน พฤศจิกายน ๒๕๖๕ |
| ๑.๔ ประชาชนตรวจสอบรายการที่ดินและสิ่งปลูกสร้างเพื่อขอแก้ไข | พฤศจิกายน-ธันวาคม๒๕๖๕  |
| ๑.๕ กรมธนารักษ์จัดส่งข้อมูลราคาประเมินให้ อปท.ดาวน์โหลดข้อมูลราคาประเมินรอบใหม่ | วันที่ ๑ ธันวาคม ๒๕๖๓(ตามหนังสือสั่งการด่วนที่สุดที่ มท ๐๘๐๘.๓/๒๖๗๕ ลงวันที่ ๓ กันยายน ๒๕๖๓) |
| ๑.๖ ประชาสัมพันธ์ขั้นตอนและวิธีการเสียภาษี | ธันวาคม ๒๕๖๕ - กุมภาพันธ์ ๒๕๖๖ |
| ๑.๗ จัดทำบัญชีราคาประเมินที่ดินและสิ่งปลูกสร้าง | มกราคม ๒๕๖๖ |
| ๑.๘ ประกาศบัญชีราคาประเมินทุนทรัพย์ที่ดินและสิ่งปลูกสร้าง | ก่อนวันที่ ๑ กุมภาพันธ์ ๒๕๖๖ |
| ๑.๙ แจ้งผลการประเมินภาษีโดยส่งแบบประเมินให้แก่ผู้เสียภาษี | เดือน กุมภาพันธ์ ๒๕๖๖ |
| ๑.๑๐ การรับชำระภาษี ตามแบบการแจ้งประเมิน | เดือน เมษายน ๒๕๖๖ |
| **ขั้นตอนที่ ๒** | **ดำเนินการจัดเก็บ** |  |
|  | ๑. รับชำระภาษี | มีนาคม - เมษายน |
| ๒. รับชำระภาษี เบี้ยปรับ และเงินเพิ่มเกินเวลาที่กำหนด | พฤษภาคม – กันยายน |
| **กรณีปกติ** |  |
| -รับชำระภาษี(ชำระภาษีในทันที หรือชำระภาษีในกำหนเวลา)(ภายในเดือนเมษายน) | มีนาคม - เมษายน |
| **กรณีพิเศษ** |  |
| ๑. ชำระภาษีเกินเวลาที่กำหนด(เกิน ๑๕ วัน นับแต่วันที่ได้รับแจ้งหนังสือเตือน) |  |
| -รับชำระภาษี เบี้ยปรับ ร้อยละ ๔๐ และเงินเพิ่มร้อยละ ๑ ต่อเดือน ของจำนวนเงินภาษี เศษของเดือนนับเป็น ๑ เดือน | พฤษภาคม – กันยายน |
| ๒. ชำระภาษีภายในเวลาที่กำหนด (ไม่เกิน ๑๕ วัน) นับแต่วันที่ได้รับแจ้งหนังสือเตือน) |  |
| -รับชำระภาษี เบี้ยปรับ ร้อยละ ๒๐ และเงินเพิ่มร้อยละ ๑ ต่อเดือน ของจำนวนเงินภาษี เศษของเดือนนับเป็น ๑ เดือน | พฤษภาคม – กันยายน |
| ๓. ชำระภาษีก่อนได้รับหนังสือแจ้งเตือน |  |
| -รับชำระภาษี เบี้ยปรับ ร้อยละ ๑๐ และเงินเพิ่มร้อยละ ๑ ต่อเดือน ของจำนวนเงินภาษี เศษของเดือนนับเป็น ๑ เดือน | พฤษภาคม – กันยายน |
| **ขั้นตอน** | **ขั้นตอนของกิจกรรม** | **ขั้นตอนของกิจกรรม** |
|  | ๔. ผู้รับประเมินไม่พอใจในผลการปะเมินภาษี |  |
|  | ๑. รับคำร้องอุทธรณ์ขอให้ประเมินค่าภาษีใหม่(ลงทะเบียนเลขที่รับ) | กุมภาพันธ์ – เมษายน |
|  | ๒. ออกหมายเรียกให้มาชี้แจงหรือออกตรวจสถานที่ | กุมภาพันธ์ – มิถุนายน |
|  | ๓. ชี้ขาด และแจ้งผลให้ผู้ร้องทราบ | มีนาคม – กรกฎาคม |
|  | ๔. รับชำระภาษี เบี้ยปรับ และเงินเพิ่ม | มีนาคม – กันยายน |
| **ขั้นตอนที่ ๓** | **ประเมินผลและเร่งรัดการจัดเก็บ** |  |
|  | ๑. ไม่รับชำระภาษีภายในกำหนดเวลาเมื่อใกล้จะสิ้นสุดเวลาที่ประกาศกำหนดให้ชำระภาษี ให้มีหนังสือแจ้งเตือนผู้ที่ยังไม่ชำระภาษี | พฤษภาคม |
|  | สำรวจบัญชีผู้ค้างชำระภาษีปัจจุบัน | พฤษภาคม – มิถุนายน |
|  | รับชำระภาษี กรณีผู้เสียภาษีชำระเกินกำหนดเวลา (มีเบี้ยปรับและเงินเพิ่ม) |  |
|  | มีหนังสือแจ้งเตือนกรณีผู้ไม่มาชำระภาษีภายในกำหนดเวลา |  |
|  | ออกตรวจสอบ/ไปพบผู้ค้างภาษี |  |
|  | มีหนังสือแจ้งเตือนว่าจะดำเนินการ ยึด อายัดและขายทอดตลาดทรัพย์สิน (นิติกร) ตาม ม.๖๖ เมื่อพ้นเก้าสิบวันนับแต่วันที่ได้รับหนังสือแจ้งเตือน | กันยายน |
|  | ๒. รายงานผู้ค้างชำระภาษีให้สำนักงานที่ดินทราบ | มิถุนายน |
|  | ๓. รายงานคำนวณภาษีที่ดินและสิ่งปลูกสร้างให้คณะกรรมการภาษีฯ ประจำจังหวัดทราบ | มกราคม |
|   |

**กฎหมายที่เกี่ยวข้อง**

พระราชบัญญัติภาษที่ดินและสิปลุกสร้าง พ.ศ. ๒๕๖๒

**ช่องทางการติดต่อสอบถามข้อมูล**

-หมายเลขโทรศัพท์ ๐๔๓ ๕๐๑ ๗๔๐

-อีเมล์ kukasingwandee@gmail.com

-เว็บไซต์ www.kukasinglocal.go.th